wickkiey/tamil-wikipedia-chunked huggingface dataset:
# அயனாவரம்

## கோயில்கள்

அயனாவரத்தில் பழனி ஆண்டவர் கோயில் என்ற முருகன் கோயில், தாண்டவ வினாயகர் ஆலயம் என்கிற பிள்ளையார் கோயில், காசி விசுவநாதர் கோயில், பரசுராமலிங்கேசுவரர் கோயில் என்கிற சிவன் கோயில்கள், கரியமாணிக்க பெருமாள் கோயில் என்ற பெருமாள் கோயில் ஆகியவை அமைந்துள்ளன.
# அயனாவரம்

## அருகிலுள்ளவை

நூர் விடுதி மற்றும் சயானி குடியிருப்புகள் என்பவை உள்ளூரில் பிரபலமானவை ஆகும்.
# அயனாவரம்

## மருத்துவ வசதிகள்

தொழிலாளர் அரசு ஈட்டுறுதி மருத்துவமனை, மகப்பேறு ஆரம்ப சுகாதார மருத்துவமனை, எஸ். கே. மருத்துவமனை மற்றும் சில 24 மணிநேர மருத்துவமனைகள் முதலியன அயனாவரம் மற்றும் அதைச் சுற்றியுள்ள ஊர்களுக்குப் பயனளிக்கின்றன.
# அயனாவரம்

## கல்வி நிலையங்கள்

ஸ்ரீ அரங்கைய நாயுடு பள்ளி, பெத்தேல் மெட்ரிக் பள்ளி, கன்னட சங்கப் பள்ளி, தனிஷ் மெட்ரிக் பள்ளி, சௌந்தரபாண்டியன் மேல்நிலைப் பள்ளி, தாராப்பூர் மேல்நிலைப் பள்ளி, சாலை கோவிந்தராஜன் பெண்கள் மேல்நிலைப் பள்ளி, டேவிட்சன் மெட்ரிக் பள்ளி ஆகியவை இங்குள்ள கல்வி நிலையங்களாகும்.
# அயனாவரம்

## பொழுதுபோக்கு

### பூங்காக்கள்

- அருகிலுள்ள பெரம்பூரில், முரசொலி மாறன் மேம்பாலப் பூங்காக்கள் உள்ளன. இப்பூங்காக்களில், சிறுவர்களுக்கான விளையாட்டு உபகரணங்கள், உடற்பயிற்சி உபகரணங்கள், நடைப்பயிற்சி தளங்கள், அமரும் இருக்கைகள், மனங்கவர் பூக்கள் நிறைந்த மரங்கள், மிக உயர்ந்த நிலை ஒளி விளக்குகள் என அதிக வசதிகள் உள்ளன.
# அயனாவரம்

## பொழுதுபோக்கு

### சிறுவர் உருளைச் சக்கர சறுக்கு விளையாட்டு மைதான அரங்கம்

- சிறுவர், சிறுமியர் இருபாலருக்கான உருளைச் சக்கர சறுக்கு விளையாட்டு மைதான அரங்கம் ஒன்று, முரசொலி மாறன் மேம்பாலப் பூங்கா உள்ளே அமைந்துள்ளது. இங்கு சிறுவர், சிறுமியர் பயிற்சி பெற்று, மாநில அளவில் போட்டிகளில் கலந்து வெற்றி கொள்கின்றனர்.
# சுல்தான்

சுல்தான்களில் மிகப் பிரபலமானவராகக் கருதப்படும் இரண்டாம் முகமது சுல்தான்.]]
**சுல்தான்** (*Sultan*, அரபி: سلطان) என்பது வரலாற்றில் பல்வேறு பொருள்களைத் தருகின்ற மதிப்புக்குரிய ஒரு பட்டம் ஆகும். இது வலிமை, வல்லமை, அதிகாரம் போன்ற பொருள்களைத் தருகின்ற அரபு மொழிச் சொல்லான *சுல்த்தா* ( **) என்பதில் இருந்து வருவிக்கப்பட்ட ஒரு சொல். எனவே *சுல்தான்* என்பது, வலிமையுள்ளவர், அதிகாரம் உள்ளவர், ஆட்சியாளன் போன்றவற்றைக் குறிக்கப் பயன்பட்டது. பிற்காலத்தில் இது இசுலாமிய ஆட்சி உள்ள பகுதிகளில், முழு இறைமையுள்ள ஆட்சியாளர்களைக் குறித்தது. சுல்தான்களின் ஆளுகைக்கு உட்பட்ட பகுதி சுல்தானகம் எனப்படுகிறது.  
*சுல்தான்*' என்பதின் பெண்பாற் சொல் *சுல்தானா* என்பதாகும். இசுலாமிய வரலாற்றில் மிக அரிதாகக் காணப்படும் பெண் தலைவர்கள் *சுல்தானா* என்று குறிப்பிடப்படுகின்றனர்.  
தற்காலத்தில், மரபுவழி முடியாட்சி கொண்ட இசுலாமிய நாடுகளில் பல ஆட்சித் தலைவர்கள் *அரசன்* என்னும் பொதுப் பெயரால் அழைக்கப்பட்டாலும், ஓமான், புரூணை போன்ற நாடுகளின் ஆட்சியாளரைச் சுல்தான் என்னும் வழக்கு இன்றும் உள்ளது.
# சுல்தான்

## தற்காலத்துச் சுல்தான்கள்

- புரூணை
- புரூணை சுல்தான்
- இந்தோனேசியா
- யோக்யக்கார்த்தா சிறப்புப் பகுதி சுல்தான் (அப்பகுதியின் ஆளுனராகச் செயற்படுகிறார்)
- மலேசியா
- ஜொகூர் சுல்தான்
- கெடா சுல்தான்
- கிளாந்தான் சுல்தான்
- பகாங் சுல்தான்
- பேராக் சுல்தான்
- சிலாங்கூர் சுல்தான்
- திராங்கானு சுல்தான்
- ஓமான்
- ஓமான் சுல்தான்
# சுல்தான்

## அரச குடும்ப, மேட்டுக்குடிப் பட்டங்கள்

ஓட்டோமான் பேரரசின் வம்ச முறையில் ஆளும் பாதுசாவின் ஆண் வாரிசுகள் சுல்தான் என்னும் பட்டப்பெயரைக் கொண்டிருந்தனர். அரசுரிமைக்கு வாரிசாக இருப்பவர், முடிக்குரிய இளவரசர் என்னும் பொருளில் *தௌலத்லு நஜாபத்லு வலி அகத்-இசுல்தானத் எபென்டி அசரெத்லெரி* எனப்பட்டனர். வாரிசு உரிமையற்ற இளவரசர்கள் "இளவரசரின் மகன்" என்னும் பொருளில் *சுல்தான் சாடா பே-எபென்டி* என்றவாறான பட்டத்தைக் கொண்டிருந்தனர்.  
தாத்தாரிய அசுட்ராகான் கானகம் போன்ற சில இசுலாமிய நாடுகளில் சுல்தான் என்பது மேட்டுக்குடியினருக்கு உரிய ஒரு பட்டமாக இருந்தது.  
ஓட்டோமான் பேரரசில் ஆளும் சுல்தானின் தாய் *வலிடே சுல்தான்* என்றும், இளவரசர்களின் தாய் *அசேக்கி சுல்தான்* எனவும் அழைக்கப்பட்டனர்.
# பூமிபுத்ரா

ஒரு நாட்டிலோ அல்லது ஓர் இடத்திலோ தோன்றிய பூர்வக் குடியினரை பூமிபுத்திரா என அழைக்கலாம். இந்தச் சொல் மலேசிய நாட்டில் தோன்றிய பூர்வக் குடியினரைச் சுட்ட பயன்படுத்தப்பட்டு வருகின்றது. தீபகற்ப மலேசியாவிலும், கிழக்கு மலேசியாவிலும் தோன்றிய பூர்வக் குடியினர், மற்றும் மலாய்க்காரர்களைப் பூமிபுத்திரா என்று அழைக்கின்றனர். இச்சொல் சமஸ்கிருத மொழியில் இருந்து தோன்றியது. (பூமி=உலகம்/மண், புத்திரா=மகன்). அதாவது மண்ணின் மைந்தர்கள் என பொருள் கொள்ளலாம்.  
***Bumiputra*** என்பது ஒரு சமஸ்கிருதச் சொல்லாக இருந்தாலும், மலாய் மொழியில் இப்போதைக்கு ஒரு வழக்குச் சொல்லாகிவிட்டது. அந்தச் சொல்லை 'பூமிபுத்ரா' என்றுதான் மலேசியாவில் அழைக்கிறார்கள். 1969 மே மாதம் 13ஆம் தேதி மலேசியாவில் ஓர் இனக்கலவரம் நடைபெற்றது. அதை மே 13 கலவரம் என்று அழைக்கிறார்கள். பொதுவாக, மலாய்க்காரர்களுக்கும் சீனர்களுக்கும் இடையே நிலவிய பொருளாதாரப் பாகுபாடுகளே அந்தக் கலவரத்திற்கு மூல காரணம் என்று கருதப்படுகிறது.
# பூமிபுத்ரா

### புதுவாதக் கொள்கை

இந்தக் கலவரத்தில் இந்தியர்களும் பெருமளவில் பாதிப்பு அடைந்தனர். மலாய்க்காரர்கள் மற்ற எல்லா இனங்களையும்விட முன்னேற்றம் அடைய வேண்டும் எனும் ஒரு புதுவாதக் கொள்கையை 1970களில் அரசாங்கம் அறிமுகம் செய்தது. மலாய்க்காரர்களுக்கு கூடுதலான பொருளாதார வாய்ப்புகளை வழங்க வேண்டும் என்று பல்வேறான தீவிரப் பொருளாதாரக் திட்டங்களை அமல்படுத்தியது. அந்தக் கட்டத்தில் மலாய்க்காரர்களுக்கும், மலேசியப் பூர்வீகக் குடிமக்களுக்கும் ‘பூமிபுத்ரா’ எனும் அந்தஸ்து வழங்கப்பட்டது.  
அரசாங்கத்தின் அந்தப் புதுவாதக் கொள்கையினால் நகர்ப்புறங்களில், புற நகர்ப்புறங்களில் வாழ்ந்த மத்தியதர மலாய்க்காரர்கள் மட்டுமே மிகைப் பலன் அடைந்தனர். கிராமப்புற மலாய்க்காரர்கள் தொடர்ந்து ஏழ்மையிலேயே இருந்தனர். இருந்தும் வருகின்றனர். இந்தப் புதுவாதக் கொள்கை இந்தியர்களைப் பெரும் அளவில் பாதித்தது. இண்ட்ராப் எனும் இந்து உரிமைகள் போராட்டக் குழு உருவானதற்கும் அந்தப் புதுவாதக் கொள்கையே காரணமாகும்.
# சைவநெறிக்கூடம்

**சைவநெறிக்கூடம்** புலம்பெயர்ந்து வாழும் ஈழத்து இளவயதினரால் தமிழ்மக்களது மார்க்கமாகிய சைவத்தினை அறிந்து புலம்பெயர் தமிழ்மக்களது சமய ஐயத்தினையும் வெளிநாட்டவர்களுக்கு எமது சமய, இனப்பண்பாட்டு விழுமியங்களினை சரியான உதாரணத்துடன் அகம்புறம் விளக்கச் செய்யும் நோக்குடன் 1994ல் நிறுவப்பட்ட சைவத்தமிழ்மன்றமாகும்.
# சைவநெறிக்கூடம்

## செயற்பாடுகள்

பேர்ண் மாநிலத்தில் கோவில் கொண்டருள் பாலிக்கும் அருள்ஞானமிகு ஞானாம்பிகையுறை ஞானலிங்கேஸ்வரர் ஆலயத்தினை 2007 முதல் அவனருளால் பரிபாலித்து வருகிறது.  
எமது சுயதேடலின் கருவில் விளைந்த சைவநெறிக்கூடம் இன்று வெளிநாட்டவர்களுக்கு எமது மார்க்கத்தினை கோட்பாட்டுரீதியாகவும் செயற்பாட்டுவகையிலும் உயிரூட்டமாக விளக்குவதுடன் எமது வேரைக்காத்து சைவநெறியினை புலம் பெயர் தமிழ்மக்கள் ஒழுகக்கூடியவகையிலும் அதேநேரம் எமது இளந்தமிழ்ச்சமூகம் விருப்புடன் தமது சுயவிருப்பில் ஆர்வத்துடன் ஒழுகக்கூடியமார்க்கமாக எளிமையான ஊடகத்தினால் வெளிக்கொணரும் செயலில் ஈடுபட்டுள்ளது.  
பழையன கழிதலும் புதியன புகுதலும் என்ற வாக்கிற்கேற்ப எமது மார்க்கம் புலம்பெயர்சூழலிற்கு அமைவாக ஒழுகக்கூடிய மார்க்கமாக அமைத்துக்கொடுக்கும் பொறுப்பு சைவஆன்மீக அமைப்புக்களது கடப்பாடாகும். அதேபோல் மனிதர்களால் சமயத்திற்குள் புகுத்தப்பட்ட விடயங்களை களைந்து செப்பனிடப்படுவதுடன் தமிழ்முறைப்படுத்தப்படவேண்டும். சைவசமயத்தவர் வெறுமனே சயமத்தினை வெளியில் இருந்து குறைகூறாது நேரடியாக செயலில் இறங்கி தவறுகளைத் திருத்த வேண்டும் என்ற உந்துதலில் குருவருள், இறையருள் திருவருள் நிறைகூட மேற்கண்ட நோக்கத்துடன் சைவத்தமிழ் மன்றமாக இயங்கிய சைநெறிக்கூடம் அருள்ஞானமிகு ஞானாம்பிகையுறைஞானலிங்கேஸ்வரர் ஆலயத்தினை சுவிஸ் தலைநகர் பேர்ண் மாநிலத்தில் அமைத்துச் செயற்படுகின்றது.  
ஆன்மீக அமைப்புகள் தமது இனத்திற்கான பணியினையும் அதேபோல் மக்களின் அகத்தில் மற்றும் புறத்தில் உள்ள இடர்களைப்போக்கும் கருவியாகவும் அதேபோல் கடின நிலையினை தளர்த்தி ஆற்றுப்படுத்தும் உளச்சேவையும் புரியவேண்டும் அவாவுடன் இவ்வமைப்புத் தொண்டாற்றி வருகிறது.
# கிழக்கு மலேசியா

தீவிலுள்ள கிழக்கு மலேசியா]]
**கிழக்கு மலேசியா** (*East Malaysia*) போர்னியோ தீவின் வடக்கிலும், வடமேற்கிலும் மலேசியா நாட்டின் கிழக்கு மலேசியா அமைந்துள்ளது. கிழக்கு மலேசியாவில், மலேசியா நாட்டின் சபா மற்றும் சரவாக் மாநிலங்கள் உள்ளது. இதன் தெற்கில் இந்தோனேசியாவின் கலிமந்தன் பிரதேசம் உள்ளது.  
மலேசியத் தீபகற்பத்திலிருந்து 400 மைல் (640 கி.மீ.) தொலைவில் தென் சீனக் கடலில் கிழக்கு மலேசியா உள்ளது. 2013ம் ஆண்டில் கிழக்கு மலேசியாவின் மக்கள் தொகை 60,88,900 ஆகும்.  
மேலும் கிழக்கு மலேசியாவில் புருணை எனும் சிறு தீவு நாடும், தெற்கில் இந்தோனேசியாவின் கலிமந்தன் பகுதியும் உள்ளது.
# கிழக்கு மலேசியா

## இதனையும் காண்க

- சபா
- சரவாக்
- புருணை
- போர்னியோ
- கலிமந்தன்
# இந்து சமய விரதங்கள்

இந்துக்கள் ஆன்ம ஈடேற்றங்கருதிச் செய்யுஞ் சாதனைகளில் ஒன்று விரதம். விரதம் என்னும் சொல் உண்ணும் உணவை சுருக்குதல் அல்லது விடுத்தல் என பொருள்படும். உபவாசம், நோன்பு என்பன விரதத்துடன் தொடர்புடைய சொற்களாகும். உபவாசம் என்னும் சொல் இறைவனின் அருகே வசித்தல் என்ற பொருளைத் தரும். மேலும் ஒரு தினம் அல்லது பல தினங்கள் உணவு வகை எதனையும் விடுத்து இறை தியானத்தில் இருக்கும் நிலையே உபவாசம். விரதம் என்பது ஒரு வகை விஷேட வழிபாடு ஆகும். விரதத்தைக் கடைப்பிடிப்பவர்கள் ஐம்புலன்களையும் அடக்கி, திரிகரண சுத்தியுடன் இருத்தல் வேண்டும். மன அடக்கத்தை மேம்படுத்த முடியும். பெரியோர் கூறும் புண்ணியம் ஏழினுள் ஒன்று. விரதம் அனுஷ்டிப்பதனால் மனம் புத்தி முதலிய உட்கருவிகள் தூய்மை அடையும். இதனால் ஞானம், நல்லறிவு கைகூடும்.
# இந்து சமய விரதங்கள்

## வரைவிலக்கணம்

- **ஆறுமுகநாவலர்.**
# இந்து சமய விரதங்கள்

## விரதங்களின் வகைப்பாடுகள்

### எண்வகை விரதங்கள்

1. சந்தாபண விரதம்
1. மஹாசந்தாபண விரதம்
1. பிரசமத்திய (அ) கிரிச்சா விரதம்
1. அதிகிரிச்சா விரதம்
1. பராக விரதம்
1. தப்த கிரிச்சா விரதம்
1. பதகிரிச்ச விரதம்
1. சாந்தாராயன விரதம்
# இந்து சமய விரதங்கள்

## விரதங்களின் வகைப்பாடுகள்

### இருபத்தியேழு வகை விரதங்கள்

இந்து மதப் புராணத்தில் 27 வகையான உபவாச விரதங்கள் குறிப்பிடப்பட்டுள்ளது. அவை,  
1. உமிழ்நீரைக் கூட விழுங்காமல் இருப்பது. இதை யோகிகள் மட்டுமே கடைப்பிடிப்பார்களாம்.
1. தேன் அல்லது இளநீர் ஆகியவற்றில் ஏதாவது ஒன்றை மட்டும் அருந்தி உபவாசம் இருத்தல்.
1. பசுவின் பாலை மட்டும் அருந்தி உபவாசம் இருத்தல்.
1. எந்த உணவுமில்லாமல் தொடர்ந்து பன்னிரண்டு நாட்கள் நீரை மட்டும் அருந்தி உபவாசம் இருத்தல்.
1. காலை நேரம் மட்டும் உணவருந்தி உபவாசம் இருத்தல்.
1. பகல் நேர உணவை மட்டும் சாப்பிட்டு உபவாசம் இருத்தல்.
1. இரவு நேர உணவை மட்டும் சாப்பிட்டு உபவாசம் இருத்தல்.
1. மூன்று நாட்கள்தொடர்ந்து காலை நேர உணவை மட்டும் சாப்பிட்டு உபவாசம் இருத்தல்.
1. மூன்று நாட்கள்தொடர்ந்து மதிய நேர உணவை மட்டும் சாப்பிட்டு உபவாசம் இருத்தல்.
1. மூன்று நாட்கள்தொடர்ந்து இரவு நேர உணவை மட்டும் சாப்பிட்டு உபவாசம் இருத்தல்.
1. கடுமையான விரதங்களுக்கு 21 நாட்கள் வெறும் பசும்பால் மட்டும் அருந்தி உபவாசம் இருத்தல்.
1. மூன்று நாட்கள் பகல் ஒருவேளை மூன்று கைப்பிடி உணவை மட்டும் சாப்பிட்டு உபவாசம் இருத்தல்.
1. இரவில் மட்டும் மூன்று கைப்பிடி அளவு உணவு மட்டும் சாப்பிட்டு உபவாசம் இருத்தல்.
1. ஒருநாள் பகல் நேரத்தில் சுத்தமான எள்ளுப் புண்ணாக்கு மட்டும் சாப்பிட்டு உபவாசம் இருத்தல்.
1. ஒருநாள் இரவில் மட்டும் பசுவின் பால் சாப்பிட்டு உபவாசம் இருத்தல்.
1. ஒரு நாள் மோரை மட்டும் அருந்தி உபவாசம் இருத்தல்.
1. ஒரு நாள் முழுவதும் சுத்தமான நீரை மட்டுமே அருந்தி உபவாசம் இருத்தல்.
1. ஒரு நாள் முழுவதும் பொரிமாவு (புழுங்கல் அரிசியை வறுத்து நன்கு பொடித்து நெய், தேங்காய், சர்க்கரை ஆகியவற்றைப் போட்டுப் பிசைந்து வைத்திருப்பது) மட்டும் சாப்பிட்டு உபவாசம் இருத்தல்.
1. ஒரு நாள் முழுவதும் திணை மாவு மட்டும் சாப்பிட்டு உபவாசம் இருத்தல்.
1. தேய்பிறை அன்று ஆரம்பித்து வளர்பிறை முடிந்து திரும்பத் தேய்பிறை நாட்கள் வரை தினம் ஒருபிடி அன்னத்தை மட்டும் சாப்பிட்டு பின்னர் தினம் ஒவ்வொரு பிடி அன்னத்தை அதிகமாக்கிக் கொண்டு சுக்கிலபட்சம் முடிந்த பிறகு திரும்ப ஒவ்வொரு பிடி அன்னமாகக் குறைப்பது என உபவாசம் இருத்தல்.
1. ஒரு நாள் முழுவதும் வில்வ தழையையும் நீரையும் மட்டுமே அருந்தி உபவாசம் இருத்தல்.
1. ஒரு நாள் முழுவதும் அரச இலைத் தளிர்களையும், நீரையும் அருந்தி உபவாசம் இருத்தல்.
1. ஒரு நாள் முழுவதும் அத்தி இளந்தளிகளையும், நீரையும் மட்டும் அருந்தி உபவாசம் இருத்தல்.
1. இரு வேளை உணவுடன் உபவாசம் இருத்தல்.
1. முதல் நாள் ஒரு வேளை பகல் உணவு மட்டும், மறுநாள் இரவு மட்டும் உணவுடன் உபவாசம் இருத்தல்.
1. மாமிச உணவுகள், மசாலாக்கள் இல்லாத சைவ உணவுகளை மட்டுமே குறைந்த அளவு சாப்பிட்டு உபவாசம் இருத்தல்.
1. வாழைக்காய், பூண்டு, வெங்காயம், பெருங்காய்ம் ஆகியவை சேர்ந்த உணவுகளை மட்டும் சேர்த்துக் கொள்ளாமல் உபவாசம் இருத்தல்.
- இந்த உபவாச விரதங்களில் எதைக் கடைப்பிடித்தால் நல்லது என்கிறீர்களா? உங்கள் உடல் நிலைக்கும், சூழ்நிலைக்கும் தகுந்த எந்த உபவாசத்தையும் நீங்கள் தேர்வு செய்து கொள்ளலாம். ஆனால் எதுவுமே சாப்பிடாமல் நீர் மட்டும் அருந்தி உபவாசம் இருப்பதே சிறந்த விரத முறையாகும்.
# இந்து சமய விரதங்கள்

## விரத வகைகள்

இந்துமதத்தில் இருக்கும் பல்வேறு கடவுள்களுக்கும் பல விரதங்கள் கடைப்பிடிக்கப்பட்டு வருகின்றன. இவை கடவுள் வழிபாட்டிற்கேற்ப மாறுபாடுகளைக் கொண்டுள்ளது.
- சாதுர்மாசிய விரதம்
- **விநாயக விரதங்கள்**
- விநாயக சதுர்த்தி
- ஆவணி சதுர்த்தி
- சங்கடஹர சதுர்த்தி விரதம்
- விநாயக சட்டி விரதம்
- **சிவ விரதங்கள்**
- ஆனி உத்தரம்
- திருவாதிரை
- சிவராத்திரி
- பிரதோஷ விரதம்
- அட்டமி விரதம்
- கேதாரகௌரி விரதம்
- **சக்தி விரதங்கள்**
- நவராத்திரி
- வரலட்சுமி நோன்பு
- ஆடிப் பூரம்
- ஆடிச் செவ்வாய்
- பங்குனித் திங்கள்
- மாசி மகம்
- **கந்த விரதங்கள்**
- கந்த சஷ்டி
- ஆடிக் கார்த்திகை
- வைகாசி விசாகம்
- தைப்பூசம்
- திருக்கார்த்திகை விரதம்
- **விஷ்ணு விரதங்கள்**
- ஏகாதசி விரதம்
# குசராத்தி எழுத்துமுறை

**குசராத்தி எழுத்துமுறை** குசராத்தி மொழி, கச்சி (அல்லது கட்சி) மொழி ஆகிய மொழிகளை எழுதப் பயன்படுத்தும் எழுத்து முறை. இது தேவநாகரி போன்ற எழுத்து முறையே ஆயினும் சில மாறுதல்கள் உண்டு. குறிப்பாக தேவநாகரி எழுத்துகளில் இருக்கும் மேல் கோடு (கிடைவாட்டாக இருக்கும் மேல்கோடு) இருக்காது. சில எழுத்துகளின் வரி வடிவமும் தேவநாகரியில் இருந்து மாறுபட்டுக் காணப்படும். எழுத்து வரிசை *அமைப்பிலும்* சில குறிப்பிடத்தகுந்த மாறுதல்கள் உள்ளன.
# குசராத்தி எழுத்துமுறை

## உயிரெழுத்துக்கள்

| தனி உயிர் | மெய்
எழுத்தில்
ஏறும் உயிர்க் குறி | ક (க) என்னும்
எழுத்தில்
ஏற்றிக் காட்டல் | தமிழ்
எழுத்தில் | குறியின் பெயர் |
| --- | --- | --- | --- | --- |
| અ | ક | அ |  |  |
| આ | ા | કા | ஆ | *கானோ*
kāno'' |
| ઇ | િ | કિ | இ | ''ஃக்ரஸ்வ அச்<small><sup>3</sup></small>சு<small><sup>3</sup></small>,
hrasva-ajju'' |
| ઈ | ી | કી | ஈ | ''தீ<small><sup>3</sup></small>ர்க<small><sup>3</sup></small> அச்<small><sup>3</sup></small>சு<small><sup>3</sup></small>,
dīrgha-ajju'' |
| ઉ | ુ | કુ | உ | *ஃக்ரஸ்வ வரரூ*
*hrasva-varaṛũ* |
| ઊ | ૂ | કૂ | ஊ | *தீ<small><sup>3</sup></small>ர்க<small><sup>3</sup></small> வரரூ*
*dīrgha-varaṛũ* |
| ઋ | ૃ | કૃ | ரு* |  |
| એ | ે | કે | *ஏக் மாத்ரா* |  |
| ઐ | ૈ | કૈ | ஐ | ''பே<small><sup>3</sup></small> மாத்ர
be mātra'' |
| ઓ | ો | કો | ''கானோ ஏக் மாத்ரா,
kāno ek mātra'' |  |
| ઔ | ૌ | કૌ | ஔ | ''கானோ பே<small><sup>3</sup></small> மாத்ர,
kāno be mātra'' |
| ઍ | ૅ | કૅ | ஏ |  |
| ઑ | ૉ | કૉ | ஓ | } |
# குசராத்தி எழுத்துமுறை

## மெய் எழுத்துகள்

| வல்லினம்
Plosive | மூக்கொலி
<small>மெல்லினம்</small>
Nasal consonant | இடையினம்
Sonorant | காற்றொலி
Sibilant consonant |
| --- | --- | --- | --- |  
| kʃə |  |  |  |
| --- | --- | --- | --- |
| જ્ઞ | க்<small><sup>3</sup></small>ஞ | gnə | } |
# பூஜாங் பள்ளத்தாக்கு

**பூஜாங் பள்ளத்தாக்கு** (ஆங்கிலம்: *Bujang Valley;* மலாய்: *Lembah Bujang*; சீனம்: 布央谷) என்பது மலேசியாவில் உள்ள ஒரு வரலாற்று வளாகமாகும். கெடா மாநிலத்தின் கோலா மூடா மாவட்டத்தின், மெர்போக் ஆற்றுப் படுகையில் இந்தப் பள்ளத்தாக்கு அமைந்துள்ளது.  
**லெம்பா பூஜாங்** என்று அழைக்கப்படும் இந்தச் சமவெளி, தென்கிழக்கு ஆசியாவிலேயே மிகப் பழைமையான தொல்பொருள் தளமாகும். இந்தத் தளம் மனிதர்களால் உருவாக்கப்பட்ட ஒரு கட்டமைப்பு; அத்துடன் கி.பி.110-ஆம் ஆண்டுக்கு முந்தைய ஒரு நினைவுச் சின்னம் ஆகும். ஏறக்குறைய 2000 ஆண்டுகள் பழமை வாய்ந்தது.  
இந்த வரலாற்று வளாகத்தின் வடக்கில் ஜெராய் மலை *(Gunung Jerai);* தெற்கில் மூடா ஆறு உள்ளன. ஏறக்குறைய 224 சதுர கி.மீ. (86 சதுர மைல்) பரப்பளவைக் கொண்டுள்ளது.  
தீபகற்ப மலேசியா எனும் மூவலந்தீவுப் பகுதியின் வடக்கு நிலப் பரப்பில் கெடா மாநிலத்தில் அமைந்துள்ளது. பூஜாங் பள்ளத்தாக்கின் வரலாறு மிகவும் பழைமையானது; மிகவும் புகழ் பெற்றது.
# பூஜாங் பள்ளத்தாக்கு

## வரலாறு

1936 - 1937-ஆம் ஆண்டுகளில் எச்.ஜி. குவாரிச் வேல்சு *(HG Quaritch Wales)* என்பவரும்; அவருடைய மனைவி டோரதி வேல்சு *(Dorothy Wales)* என்பவரும்; பூஜாங் பள்ளத்தாக்கு பகுதிகள் இருப்பதை அகழ்வாராய்ச்சிகள் மூலமாகக் கண்டுபிடித்தார்கள். இவர்களுக்கு அல்சுதாயர் லேம்ப் *(Alastair Lamb)* எனும் வரலாற்று ஆய்வாளரும் உதவியாக இருந்தார்.  
அவர்களின் அகழ்வாராய்ச்சியின் போது நன்கு பாதுகாக்கப்பட்ட ஒரு பௌத்தக் கோயில் மெர்போக், பெங்காலான் பூஜாங் *(Pengkalan Bujang)* எனும் இடத்தில் இருப்பதும் கண்டுபிடிக்கப்பட்டது.  
சைத்தியம் எனும் பௌத்தர்களின் வழிபாட்டு மண்டபங்கள்; ஐம்பதுக்கும் மேற்பட்ட பழங்கால இந்து; பௌத்தக் கோயில்களும் (*Chandi*) கண்டுபிடிக்கப்பட்டன. பின்னர் தோண்டி எடுக்கும் பணிகளைச் செய்தார்கள். 1974-ஆம் ஆண்டில் மீண்டும் புனரமைப்புகள் செய்யப்பட்டன.
# பூஜாங் பள்ளத்தாக்கு

## வரலாறு

### சுங்கை பத்து

செதுக்கப்பட்ட போதிசத்துவர்]]  
சுங்கை பத்து எனும் இடத்தில் பூஜாங் பள்ளத்தாக்கு தொல்பொருள் அருங்காட்சியகம் *(Bujang Valley Archaeological Museum)* உள்ளது. அந்த அருங்காட்சியகம் அகழ்வாராய்ச்சிகளை மேற்கொண்டது.  
படகுத்துறை எச்சங்கள், இரும்பு-உருவாக்கும் தளங்கள் மற்றும் கி.பி 110-க்கு முந்தைய களிமண் செங்கல் நினைவுச் சின்னங்கள் போன்றவை கண்டறியப்பட்டன. இவை தென்கிழக்கு ஆசியாவில் பதிவு செய்யப்பட்ட மிகப் பழமையான கட்டமைப்பாகும். இந்தப் பகுதி 2,540 ஆண்டுகளுக்கும் மேலான பழமையான இடிபாடுகளைக் கொண்டது என பதிவு செய்யப்பட்டு உள்ளது.  
கடந்த 20 ஆண்டுகளாக, மலேசியாவில் உள்ள பல்கலைக்கழக மாணவர்கள்; அவர்களின் ஆராய்ச்சிகளுக்காக இந்தப் பள்ளத்தாக்குப் பகுதிக்கு அழைக்கப்பட்டு உள்ளனர். அவர்களும் தங்களின் தங்கள் பட்டப்படிப்புப் பணிகளை இங்கு செய்து உள்ளனர்.
# பூஜாங் பள்ளத்தாக்கு

## வரலாறு

### உள்ளூர் ஆட்சியாளர்கள்

பூஜாங் பள்ளத்தாக்கில் ஆட்சிகள் செய்த உள்ளூர் ஆட்சியாளர்கள் இந்து-பௌத்தம் கலந்த இந்திய கலாசார அரசியல் பாணிகளைப் பின்பற்றி உள்ளனர். கிழக்கு போர்னியோவில் இருந்த கூத்தாய் பேரரசு (*Kutai Kingdom:* 350–1605); மேற்கு ஜாவாவில் இருந்த தருமநகரா பேரரசு (*Tarumanagara Kingdom*: 400–500) பின்பற்றிய கலாசார அரசியல் பாணிகளைப் பூஜாங் ஆட்சியாளர்களும் பின்பற்றி உள்ளனர்.  
ஆனால், கூத்தாய் பேரரசு; தருமநகரா பேரரசு; ஆகிய பேரரசுகள் தோன்றுவதற்கு முன்னரே தீபகற்ப மலேசியாவின் பூஜாங் பள்ளத்தாக்கில் இந்திய பௌத்த நாகரிகங்கள் தடம் பதித்து விட்டன.
# பூஜாங் பள்ளத்தாக்கு

## வரலாறு

### புயங்கம்

ஏறத்தாழ 4-ஆம் நூற்றாண்டு தொடங்கி 20-ஆம் நூற்றாண்டு வரை பூஜாங் பள்ளத்தாக்கு நாகரிகத்திற்கும்; மேற்கு ஆசியா, ஆசியா, இந்தியா மற்றும் சீனா ஆகிய நாகரிகங்களைச் சேர்ந்த மக்களுக்கும் இடையே கடல் வழியாக வாணிபம் நடந்து வந்தது.  
புயங்கம் (சமசுகிருதம்: *Bhujanga*) எனும் தமிழ்ச் சொல்லின் திரிபே "பூஜாங்" என்ற சொல். புயங்கம் என்றால் பாம்பு என்று பொருள்படும். இந்தப் பள்ளத்தாக்கில் "(Serpent Valley)" உள்ள மெர்போக் ஆறு பாம்பைப் போல் வளைந்து இருப்பதால் அங்கு வாழ்ந்த தமிழர்கள் புயங்கம் என்று பெயர் வைத்தனர்.
# பூஜாங் பள்ளத்தாக்கு

## வரலாறு

### ஸ்ரீ விஜய பேரரசு

இந்தத் துறைமுகம் பெரும்பாலும் ஸ்ரீ விஜயா ஆட்சியுடன் தொடர்பு படுத்தப் படுகிறது. பூஜாங் பள்ளத்தாக்கில் சீனா, இந்தியா, மேற்கு ஆசியா போன்ற நாகரிகங்களின் சுட்டாங்கல் (செராமிக்) பொருட்கள், கண்ணாடிப் பொருட்கள் மற்றும் மணிகள் கண்டெடுக்கப்பட்டன.  
இவை பௌத்த, இந்து மதங்கள் சம்பந்தப்பட்ட கோயில் கல்வெட்டுகள், கோயில் சிலைகள் போன்றவை ஆகும். இந்த நாகரிகங்கள் மறைந்த கடாரம் வரலாற்றுத் தடத்துடன் தொடர்பு படுத்துப் படுகின்றன.
# பூஜாங் பள்ளத்தாக்கு

## இன்றைய நிலை

பூஜாங் பள்ளத்தாக்கின் பெரும்பாலான வரலாற்று இணைப்புகள்; அதாவது வரலாற்றுப் படிமங்கள் இன்னும் தெளிவற்ற நிலையில் உள்ளன. ஏனெனில் பல பழங்காலத்துப் படிமங்கள் மற்றும் பழங்காலத்து எழுத்துக்கள், காலப் பரிணாமங்களினால் சிதைந்து விட்டன.  
மரத்தால் செய்யப்பட்ட சில கட்டுமானக் கூரைகள் சிதைந்து போய்விட்டன. 1,200 ஆண்டுகளுக்கும் மேலான கோயில்கள் கூட காலப் பரிணாமங்களின் தாக்கத்தில் இருந்து தப்பிக்கவில்லை.  
இந்தத் தளத்திற்கு 11-ஆவது தளம் *(Candi Sungai Batu in Lembah Bujang, Kedah)* என்று பெயர். யுனெஸ்கோ அங்கீகரித்த உலகப் பாரம்பரியத் தளம். அதுவே பூஜாங் வெளியில் உடைக்கப்பட்ட மிகப் பழைமையான உலகப் பாரம்பரியத் தளம் ஆகும்.  
கோயில் தள எண். 11 என்பது கெடா துவா *(Old Kedah)* இராச்சியத்தின் மிகப் பழமையான கோயில் தளங்களில் ஒன்றாகும். மேலும் அங்கு பதிவுசெய்யப்பட்ட 17 கோயில்களில் இதுவும் ஒன்றாகும்.
# பூஜாங் பள்ளத்தாக்கு

## இன்றைய நிலை

### சர்ச்சைகளும் விமர்சனங்களும்

இந்த இடிபாட்டிற்கு எதிராகப் பொது மக்கள் விமர்சனங்கள் செய்தனர். அவற்றை எதிர்கொள்ளும் வகையில்; கெடா மாநில அரசு *(Kedah State Government),* அந்த நிலம் தனியாருக்குச் சொந்தமானது என்பதால் எதையும் செய்ய இயலாது என்றும்; மேலும் அந்த இடம் வரலாற்றுச் சிறப்புமிக்க இடமாக அரசிதழில் வெளியிடப்படவில்லை என்றும்; கூறி பழியைத் திசை திருப்ப முயன்றது.  
அந்தச் சர்ச்சைக்குப் பிறகு, பூஜாங் பள்ளத்தாக்கை ஒரு பாரம்பரியச் சின்னமாக அறிவிக்க மலேசியச் சுற்றுலா பாரம்பரிய அமைச்சகம் *(Tourism and Heritage Ministry)* ஒப்புக் கொண்டது.
# ராஜ ராஜன்

**ராஜ ராஜன்** அரச பரம்பரையர் கதையாக அமைந்த தமிழ்த் திரைப்படமாகும். இத்திரைப்படத்தில் எம். ஜி. ஆருடன் பத்மினி, லலிதா, பி.எஸ்.வீரப்பா, எம்.என்.நம்பியார் ஆகியோர் நடித்திருந்தனர்.
# ராஜ ராஜன்

## வரவேற்பு

சிறந்த சண்டைக் காட்சிகளும், பத்மினியின் நடனமும் கொண்ட இது வெற்றிப் படமாக அமைந்தது.
# பியாட்

ஃபியட்டின் அடிப்படையிலான மகிழுந்துகள் உலகெங்கும் உருவாகின்றன. இவற்றின் பெரும்பாலானவை இத்தாலிக்கு வெளியே, இவை அதிகமாக விற்பனையாகும் பிரேசில் நாட்டில் உற்பத்தியாகின்றன. .
இது அர்ஜண்டைனா மற்றும் போலந்து ஆகிய நாடுகளிலும் தொழிற்சாலைகளைக் கொண்டுள்ளது. பிற நாடுகளுக்கும் தனது பொருட்களுக்கான உரிமம் வழங்கும் ஒரு நீண்ட வரலாறு ஃபியட்டிற்கு உண்டு.  
இத்தாலி, ஃபிரான்ஸ், துருக்கி, இந்தியா, செர்பியா மற்றும் ரஷ்யா ஆகிய நாடுகளில் ஃபியட்டின் கூட்டு முனைவு உற்பத்திச் சாலைகள் காணப்படுகின்றன.  
அக்னெல்லியின் பேரனான கியான்னி அக்னெல்லி (Gianni Agnelli), 1966ஆம் ஆண்டு முதல் 1996ஆம் ஆண்டு வரை ஃபியட் குழுமத்தின் தலைவராகவும், அதன் பிறகு 2003ஆம் ஆண்டு ஜனவரி மாதம் 24ஆம் நாள் மரணமடையும் வரையிலும் அதன் கௌரவத் தலைவராகவும் பணியாற்றி வந்தார். இக்கால கட்டத்தில் செசாரே ரோமிட்டி அதன் தலைவராக இருந்தார். அவர்களது நீக்கத்திற்குப் பிறகு பௌலோ ஃப்ரெஸ்கோ (Paolo Fresco) தலைவராகவும் பௌலோ காண்டெரெல்லா முதன்மைச் செயல் அதிகாரியாகவும் பணியாற்றினர். அம்பர்ட்டோ அக்னெல்லி 2002ஆம் ஆண்டிலிருந்து 2004ஆம் ஆண்டு வரையிலும் தலைமைப் பொறுப்பை ஏற்றிருந்தார். அம்பர்ட்டோ அக்னெல்லி 2004ஆம் ஆண்டு மே திங்கள் 28ஆம் நாள் இயற்கை எய்திய பிறகு லுகா கார்டெரோ டி மாண்டெஜ்மொலோ இதன் தலைவராக நியமனமானார். ஆயினும் அக்னெல்லியின் வாரிசான ஜான் எக்கன் துணைத்தலைவராக தனது 28ஆம் வயதிலேயே பதவி ஏற்றார். குடும்பத்தின் இதர உறுப்பினர்கள் செயற்குழுவில் உள்ளனர்.
இந்தக் கால கட்டத்தில் முதன்மைச் செயல் அதிகாரியாக இருந்த கிசிபி மார்ச்சியோ உடனடியாக தன் பதவியை இராஜினாமா செய்தார். அவருடைய இடத்தில் செர்ஜியோ மார்ச்சியோன் (Sergio Marchionne) 2004ஆம் ஆண்டு ஜூன் முதலாம் நாள் நியமனமானார்.
# பியாட்

## நடவடிக்கைகள்

2007ஆம் ஆண்டில் பகுதி வாரியாக ஃபியட் குழுமத்தின் வருமானம்]]
இந்தக் குழுமத்தின் நடவடிக்கைகள் துவக்கத்தில், தொழிற்சாலைப் பயன்பாட்டிற்கான மகிழுந்துகள் மற்றும் தொழிற்சாலை மற்றும் விவசாயப் பயன்பாட்டிற்கான ஊர்திகள் ஆகியவற்றின் உற்பத்தியையே குவிமையப்படுத்தியிருந்தது. காலப்போக்கில், இது மேலும் பல தளங்களிலும் தனது செயல்பாட்டினை விரிக்கலானது. தற்போது தொழில் மற்றும் நிதிசார் சேவைகளின் பல துறைகளிலும் இக்குழுமம் பரந்து பட்ட வீச்சு கொண்ட செயற்பாடுகளைக் கொண்டுள்ளது.
இத்தாலியின் மிகப் பெரும் தொழில் நிறுவனம் இதுவேயாகும். உலகெங்கும் குறிப்பிடத்தக்க அளவில் செயற்பாடுகளை இது கொண்டுள்ளது. இது 61 நாடுகளில் 1,063 நிறுவனங்களுடன் கூட்டுறவில் 223,000 பணியாளர்களை நியமித்துள்ளது. இவர்களில் 111,000 பேர் இத்தாலிக்கு வெளியே பணி புரிபவர்கள்.
# பியாட்

## நடவடிக்கைகள்

### ஊர்தி உற்பத்தி

*ஃபியட் வர்த்தக்குறி கொண்ட மகிழுந்துகளுக்குக் காண்க ஃபியட் ஊர்திகள்*  
ஃபியட் குழும ஊர்திகளின் உலகளாவிய உற்பத்தி நிலையங்கள்
(சொந்த உற்பத்தி நிலையங்கள், கூட்டு முயற்சிகள் மற்றும் உரிமம் பெற்ற உற்பத்திகள் ஆகியவற்றை உள்ளிட்டு)]]  
ஃபியட் இத்தாலியின் மிகப் பெரும் மகிழுந்து உற்பத்தி நிறுவனமாகும். இது, சிறிய ஃபியட் நகர் மகிழுந்து துவங்கி பெராரியின் விளையாட்டு மகிழுந்துகள் வரை மற்றும் டக்டோ தொடங்கி இவெக்கோ வரையிலான கூடு உந்து பாரவண்டிகள் ஆகியவற்றை மிகப் பரந்துபட்ட வீச்சில் தயாரிக்கிறது. ஃபியட் க்ரூப் ஆட்டோமொபைல்ஸ் எஸ்.பி.ஏ என்பதைத் தவிரஃபியட் குழுமம் பெராரி எஸ்.பி.ஏ. இவெக்கோ எஸ்.பி.ஏ மற்றும் மசாரெட்டி எஸ்.பி.ஏ. தி ஃபியட் க்ருப் ஆட்டோமொபைல்ஸ் எஸ்.பி.ஏ. போன்ற நிறுவனங்களையும் உள்ளடக்கியதாகும். இதன் நிறுவனங்களில் அபர்த் சி.எஸ்.பி.ஏ. ஆல்ஃபா ரோமியோ ஆட்டோமொபைல்ஸ் எஸ்.பி.ஏ., ஃபியட் ஆட்டோமொபைல்ஸ் எஸ்.பி.ஏ., ஃபியட் புரொஃபெஷனல்ஸ்]] மற்றும் லாங்கியா ஆட்டோமொபைல்ஸ் எஸ்.பி..ஏ. ஆகியவையும் அடங்கும். பெராரி எஸ்.பி.
ஏ.வின் உரிமையில் 85 சதம் ஃபியட் குழுமத்திடம் உள்ளது.  
ஐரோப்பாவின் முதன்மை ஊர்தி என்பதற்கான கோப்பை அளிக்கப்பெறும் ஆண்டிற்கான ஐரோப்பிய மகிழுந்து விருதினை கடந்த 40 வருடங்களில் 12 முறைகள் ஃபியட் குழுமம் வென்றுள்ளது. வேறு எந்த ஊர்தித் தயாரிப்பாளரையும் விட இது அதிகமான முறைகளாகும். மிகவும் அண்மையில் ஃபியட் நியூவோ 500 2008ஆம் ஆண்டிற்கான ஐரோப்பிய மகிழுந்து விருதினை வென்றது.  
ஆண்டிற்கான ஐரோப்பிய மகிழுந்து விருது வென்ற ஃபியட் குழும மகிழுந்து மாதிரிகளின் பட்டியல்:  
- 1967: ஃபியட் 124
- 1970: ஃபியட் 128
- 1972: ஃபியட் 127
- 1980: லங்காசியா டெல்டா
- 1984: ஃபியட் யூனோ
- 1989: ஃபியட் டிப்போ
- 1995: ஃபியட் பண்ட்டோ
- 1996: ஃபியட் பிரோவோ/பிராவா
- 1998: ஆல்ஃபா ரோமியோ 156
- 2001: ஆல்ஃபா ரோமியோ 147
- 2004: ஃபியட் பன்டா
- 2008: ஃபியட் 500
# பியாட்

## நடவடிக்கைகள்

### விவசாய மற்றும் கட்டுமானக் கருவிகள்

சிஎன்ஹெச் குளோபல் (இதில் கூடு கட்டமைப்பு, கூடு ஐஹெச், ஃப்ளெக்ஸ் காயில், கோப்லெகோ, நியூ ஹாலந்த், நியூ ஹாலந்த் கன்ஸ்ட்ரக்ஷன்ஸ் மற்றும் ஸ்டியர் ஆகியவை அடங்கும்) மற்றும் ஃபியட் ஃபியட்-ஹிட்டாச்சி ஆகியவற்றின் உரிமை ஃபியட்டுக்குறியது.
டீரே & கம்பெனியை அடுத்து, சிஎன்ஹெச் நிறுவனமே உலகின் இரண்டாவது பெரும் விவசாயக் கருவி உற்பத்தியாளராகும். மேலும் இது, கேட்டர்பில்லர் இங்க் மற்றும் கோமட்சு ஆகியவற்றிற்கு அடுத்ததாக, மிகப் பெரும் கட்டமைப்புக் கருவி உற்பத்தி நிறுவனமும் ஆகும்.
ஃபியட் குழுமத்தின் வருமானத்தில் சிஎன்ஹெச்சின் பங்கு 20 சதவிகிதமாகும்.
# பியாட்

## நடவடிக்கைகள்

### வர்த்தக ஊர்திகள்

இதன் வணிக ஊர்திகள் இவெக்கோ மற்றும் செட்டான் அட்கின்சன் ஆகியவை. பேருந்துகள் இவெக்கோ, ஐரிஸ்பஸ் மற்றும் தீயணைக்கும் ஊர்திகள் காமிவா, இவெக்கோ மற்றும் மாகிரஸ் ஆகியவையும் இதன் தயாரிப்புகளாகும்.
இதன் இராணுவத் தளவாடங்கள் பற்றிய தகவல்களுக்குக் காண்க: ஆரியட்டெ (Ariete).2007ஆம் வருடம் ஏப்ரல் மாதம் 17ஆம் நாள் "ஃபியட் வெய்கோலி கமர்ஷியலி" ஊர்தி "ஃபியட் புரொஃபெஷனல்" எனப் பெயர் மாற்றம் பெற்றது. ஃபியட்டின் மெல் வணிக ஊர்திகளில் ஃபியட் டகாட்டோ, ஃபியட் ஸ்கூடோ மற்றும் ஃபியட் டோப்லோ கார்கோ ஆகியவை அடங்கும். ஃபியட் வணிக ஊர்தி தயாரிப்புகளின் மீதான மேலும் விபரங்களுக்குக் காண்க: ஃபியட் புரொஃபஷனல்
# பியாட்

## நடவடிக்கைகள்

### விசையுந்துகள் மற்றும் வானூர்தி வடிவமைப்பு

1959ஆம் வருடம் பியாக்கோ அக்னெல்லி குடும்பத்தின் கட்டுப்பாட்டின் கீழ் வந்தது. இதன் விளைவாக, 1964ஆம் வருடம் வானூர்தி மற்றும் விசையுந்துப் பிரிவுகள் பிரிந்து தனி நிறுவனங்களாயின. வானூர்தி உற்பத்திக்கான நிறுவனம் ஐஏம் ரினால்டோ பியாக்கோ என்று பெயரிடப்பட்டது. இன்று, வானூர்தி நிறுவனமான பியாக்கோ ஏரோ பியரோ பெராரி குடும்பத்தின் கட்டுப்பாட்டின் கீழ் உள்ளது. இன்னமும் அது மகிழுந்து உற்பத்தி நிறுவனமான [[பெராரி யில் 10 சதவிகித உரிமையைத் தக்க வைத்துள்ளது.  
1992ஆம் ஆண்டு வரை கியோவன்னி ஆல்பர்ட்டோ அக்னெல்லி முதன்மைச் செயல் அதிகாரியாகும் வரை வெஸ்பா ஊர்தி தாக்குப் பிடித்து வந்தது. ஆனால், ஏற்கனவே புற்று நோயால் அவதியுற்று வந்த அக்னெல்லி 1997ஆம் ஆண்டு மரணமடைந்தார். 1999ஆம் வருடம் மோர்கன் க்ரென்ப்ஃபெல் பிரைவேட் ஈக்விட்டி என்னும் நிறுவனம் பியாக்கோவை கையகப்படுத்தியது.  
ஃபியட் ஜி9ஐடி பயிற்சி வானூர்தி]]
# பியாட்

## நடவடிக்கைகள்

### விண்வழிப் போக்குவரத்து

ஃபியட் ஏவியாஜியோன் என்னும் முக்கியமான வானூர்தி உற்பத்தியாளராக, ஃபியட் இராணுவ வானூர்திகளிலேயே கவனம் செலுத்தியது. முதலாம் உலகப் போர் முடிவுற்ற பின்னர், பொமிலியோ மற்றும் அன்சால்டோ போன்ற பல சிறு இத்தாலிய விமான ஊர்தி நிறுவனங்களை ஃபியட் கையகப்படுத்தியது ஃபியட் இரட்டை விமானமான 1930ஆம் வருடங்களின் தாக்கு வானூர்தி, ஃபியட் சிஆர்.32 மற்றும் ஃபியட் சிஆர்.42 ஆகியவை மிகவும் பிரபலமாக விளங்கின. குறிப்பிடத்தக்க இதர வடிவமைப்புகள், தாக்கு வானூர்திகளான சிஆர்.20, ஜி.50, ஜி.55 மற்றும் வெடி வானூர்தியான ஃபியட் பிஆர்.20 ஆகியவை. 1950ஆம் ஆண்டுகளில் வலு குறைந்த தரைத்தாக்குதல்களுக்காக ஜி.91 என்னும் வானூர்தியை இந்நிறுவனம் வடிவமைத்தது. 1969ஆம் ஆண்டு, ஃபியட் ஏவியாஜியோன் ஏர்ஃபெர் நிறுவனத்துடன் இணைந்து ஏரிடாலியா நிறுவனம் உருவானது.
# பியாட்

## நடவடிக்கைகள்

### ஆக்கக்கூறுகள்

ஊர்திக்கான உதிரி பாகங்களை உற்பத்தி செய்வதில் இத்தாலியில் பெரும் நிறுவனமான மேக்னெட்டி மாரெல்லி ஃபியட்டுக்குச் சொந்தமானது. இது கேரெல்லோ, ஆட்டோமேடிவ் லைட்டிங், சியம், கோஃபாப், ஜேகெர், சொலெக்ஸ், வெக்லியா, போர்லெட்டி, விடாலோனி மற்றும் வெபர் ஆகிய வர்த்தகக் குறியீடுகளுக்கு உரிமம் கொண்டுள்ளது. இதர துணை வர்த்தகக் குறியீடுகளில் இரிவ்-ஸ்கஃப் மற்றும் பிரேசிலிய கோஃபாப் ஆகியவை அடங்கும்.
# பியாட்

## நடவடிக்கைகள்

### உலோகவியற் பொருட்கள்

டெக்ஸிட் எஸ்.பி.ஏ. ஃபியட்டுக்குச் சொந்தமானது.இது உலகின் மிகப்பெரும் இரும்பு வார்ப்பகக் குழுமமாகும். இதன் வருடாந்திர உற்பத்தித் திறன் ஏறத்தாழ 600,000 டன்கள். 1978ஆம் வருடம் டிசம்பர் மாதம் துவங்கிய இந்த நிறுவனம் உருளைத் தொகுப்புகள், உருளைத் தலைகள், பல்முனை வெளியேற்றி, இயக்க அம்பு, நெம்புருள் தணு மற்றும் ஊர்திகள் மற்றும் வர்த்தக ஊர்திகளுக்குத் தேவையான உதிரி பாகங்களை வடிவமைத்து உற்பத்தி செய்கிறது.
இரும்பைப் பதப்படுத்துவதிலும், வார்த்தெடுப்பதிலும் பெயர் பெற்ற டேக்சிட் நிறுவனம் ஃபிரான்ஸ், போர்ச்சுகல், போலந்து, பிரேசில், மெக்சிகோ மற்றும் சீனா ஆகிய நாடுகளில் தொழிற்சாலைகளைக் கொண்டுள்ளது.  
2007ஆம் ஆண்டிலிருந்து டேக்சிட் எஸ்.பி.ஏஇரும்பு வார்ப்பிலும், ஊர்திகளுக்கான உதிரிபாகங்களை அலுமியக் கலப்பு உலோகங்களிலிருந்து உற்பத்தி செய்வதிலும் பெயர் பெற்ற டேக்சிட் அலுமினியம் எஸ்.ஆர்.எல் என்னும் நிறுவனத்தையும் நடத்தி வருகிறது.
# பியாட்

## நடவடிக்கைகள்

### உற்பத்தி அமைப்புகள்

உற்பத்தி அமைப்புகள் பொதுவாக கோமௌ எஸ்.பி.ஏ வழியாக செய்யப்படுகின்றன.(இது தற்பொழுது காமௌ சிஸ்டம்ஸ் எனப்படுகிறது). அமெரிக்க நிறுவனங்களான பிக்கோ, ரினால்ட் ஆட்டோமேஷன் மற்றும் சிசியாகி ஆகியவற்றை வாங்கியுள்ள இந்நிறுவனம் தொழிற்சாலை தானியங்கி அமைப்புகளைத் தயாரிக்கிறது. 1970ஆம் ஆண்டுகள் மற்றும் 1980ஆம் ஆண்டுகளில், உந்து ஊர்தி பாகங்களை இணைப்பதற்கான தொழிற்சாலை தானியங்கித் துறையில் இந்நிறுவனம் ஒரு முன்னோடியாக விளங்கியது. உலக அளவினில், ஃபியட் குழுமத்தின் பாகங்களை இணைப்பதான தொழிற்சாலைகளே மிகவும் முன்னேறியதாகவும், அதிக அளவில் தானியங்கி முறைமையிலும் உள்ளன.
# பியாட்

## நடவடிக்கைகள்

### சேவைகள்

டோரோ அச்சிக்யூராஜியோனி என்னும் ஒரு காப்பீட்டு நிறுவனம் லாய்ட் இடாலிகா போன்ற சில சிறு காப்பீட்டு நிறுவனங்களை சேர்த்துக் கொண்டு காப்பீட்டுச் சந்தையில் குறிப்பிடும் அளவிலான பகுதியைக் கட்டுப்படுத்தவும் மற்றும் இதனுடன் தொடர்புடைய சில வங்கிகளுடன் ஊடாடவும் ஃபியட்டை அனுமதித்தது. டோரோ அச்சிக்யூராஜியோனி நிறுவனம், மிகப் பெரும் காப்பீட்டு நிறுவனமான அச்சிக்யூராஜியோனி ஜெனரலி என்பதனால் வாங்கப்பட்டு, தற்போது அது ஃபியட் குழுமத்துடன் எந்தத் தொடர்பும் அற்று உள்ளது. அகஸ்டா அச்சிக்யூரோஜோனியின் கட்டுப்பாடு இன்னமும் ஃபியட் வசமே உள்ளது.
# பியாட்

## நடவடிக்கைகள்

### சேவைகள்

#### கட்டமைப்புகள்

இஞ்ஜெஸ்ட் ஃபெசிலிட்டி மற்றும் ஃபியட் எஞ்ஜினியரிங் ஆகியவை கட்டமைப்பின் பல்வேறு துறைகளில் உள்ளன. ஐபிஐ என்னும் நிறுவனம் ஒரு இடைமுக நிறுவனமாக, நிலச் சொத்துக்களின் மேலாண்மையில் ஈடுபட்டுள்ளது.
# பியாட்

## நடவடிக்கைகள்

### சேவைகள்

#### தகவல் தொழில்நுட்பம்

தகவல் தொழில்நுட்பம் என்னும் ஐடி (IT) துறைகளிலும் ஃபியட் குழுமம் ஈடுபட்டுள்ளது. தகவல் மற்றும் தொடர்பு தொழில் நுட்பங்களில் எஸ்பின், குளோபல் வேல்யூ, டெலிகிளையண்ட் மற்றும் அட்லானெட் ஆகியவை ஈடுபட்டுள்ளன.
# பியாட்

## நடவடிக்கைகள்

### சேவைகள்

#### ஓய்வாறல்

செஸ்ட்ரியரி ஸ்கையிங் ஃபெசிலிட்டீஸ் என்னும் பனிச்சறுக்கு உரிமையை ஃபியட் நிறுவனம் சொந்தமாகக் கொண்டிருந்தது. ஆல்ப்ஸ் மலையில் உள்ள கிராமம் அக்னெல்லி குடும்பத்தின் உருவாக்கமாகும். செஸ்ட்ரியரி ஸ்கையிங் ஃபெசிலிட்டீசினை இந்தக் குழுமம் 2006ஆம் ஆண்டில் விற்று விட்டது.
# பியாட்

## நடவடிக்கைகள்

### பிரசுரங்களும் தொடர்பு முறைமைகளும்

முன்னணியில் உள்ள சில பிரசுர வர்த்தகங்களையும் ஃபியட் குழுமம் தன்னிடத்தே கொண்டுள்ளது. இவற்றில் (1962ஆம் ஆண்டு பிரபல செய்தித்தாளுக்காக உருவாக்கப்பட்ட) லா ஸ்டம்பா, இடெடி மற்றும் இத்தாலியான எடிஜியோனி ஆகியவை அடங்கும். சில தேசிய மற்றும் உள்ளூர் செய்தித்தாள்களின் உரிமை அல்லது கட்டுப்பாடு பல்வேறு ஃபியட் நிறுவனங்கள் வசம் உள்ளது. பப்ளிகோம்பாஸ் என்னும் விளம்பர ஊடகம் ஒன்றினையும் இது கொண்டுள்ளது. இது கன்சோர்ஜியா ஃபியட் மீடியா செண்டர் என்பதன் ஆதரவில் நடைபெற்று வருகிறது.
# பியாட்

## நடவடிக்கைகள்

### பௌலோ ஃப்ரெஸ்கோ

1998ஆம் ஆண்டு பௌலோ ஃப்ரெஸ்கோ, ஜெனரல் எலக்ட்ரிக் நிறுவனத்தின் முதுபெரும் தலைவரான இவர் ஃபியட் நிறுவனத்தில் முதலீட்டாளர்களின் மதிப்பை அதிகரிப்பார் என்னும் பெரும் நம்பிக்கைகளின் ஊடே, ஃபியட்டின் தலைமைப் பொறுப்பினை ஏற்றார். அவர் அதிகாரப் பொறுப்பினை ஏற்ற வேளையில், 1984ம் ஆண்டு இத்தாலியில் ஃபியட்டின் சந்தைப் பங்கு 62 சதம் என்றிருந்த நிலை மாறி, 41 சதமாகக் குறைந்து விட்டிருந்தது. இருப்பினும் இத்தாலியர்கள் பயன்படுத்தி வந்ததற்கு மாறாக (எடுத்துக்காட்டாக அவ்வப்போதைய பணி என்பதற்கு மாற்றாக வாழ்நாள் பணியாக) ஒரு ஜாக் வெல்ச் போன்ற தலைமைப் பண்பு மிகுந்த அளவினில் இரும்புக் கரத்தினைக் கொண்டிருக்கும் என எதிர்பார்க்கப்பட்டது.
இதற்கு மாறாக, சிறந்த பணிக்கு ஊக்கத் தொகைகள் அளிப்பதிலும் மற்றும் இடைநிலை மற்றும் மேல்மட்ட அதிகார நிலைகளுக்கு பங்குத் தேர்வுகளைப் பயன்படுத்தி இழப்பீடுகள் அளிப்பதிலுமே ஃப்ரெஸ்கோ கவனம் செலுத்தலானார்.  
இருப்பினும், தொழிலாளர் சங்கத்தின் ஆட்சேபங்களினால் அவரது முயற்சிகள் தடைபட்டன. பணிச்சிறப்பின் அடிப்படையில் அல்லாது பணிக் கால அளவீட்டின் அடிப்படையிலேயே ஊதியங்கள் நிர்ணயிக்கப்பட வேண்டுமென தொழிலாளர் சங்கங்கள் வலியுறுத்தின. அவர் இயல்பான நடவடிக்கைகளுக்கு ஆதரவளித்தது மேலும் ஒரு சச்சரவு விளையக் காரணமானது. (நிறுவனரான கியோவென்னி அக்னெல்லி ஏறத்தாழ ஒரு ராணுவ அதிகாரியைப் போல நடந்து கொண்டிருந்தார்). நிறுவன மரபுகளின்படி பிறரை அவர்கள் வகிக்கும் பதவியுடன் ("தலைவர் ஃப்ரெஸ்கோ" என்பதைப் போல) அழைக்க வேண்டும் எனினும், ஃப்ரெஸ்கோ பல நேரங்களில் பிற அதிகாரிகளை அவர்களின் பெயர் சொல்லி அழைக்க முற்பட்டார். நிறுவனத்தின் தினசரி நடவடிக்கைகளை முதன்மைச் செயல் அதிகாரியான பௌலோ சாண்டரெல்லா கவனித்துக் கொள்கையில், ஃப்ரெஸ்கோ நிறுவனத்தின் திட்டங்களை வகுத்துக் குறிப்பாக நிறுவனத்தின் சார்பில் பேச்சு வார்த்தைகள் நடத்தலானார். உண்மையில், ஃபியட் ஆட்டோவை விற்பதற்காகவே அவர் நியமிக்கப்பட்டதாக (ஃப்ரெஸ்கோ இதைக் கடுமையாக மறுப்பினும்) பலரும் எண்ணினர். 1999ஆம் வருடம் நியூ ஹாலண்ட் என்வி மற்றும் கேஸ் கார்ப்பொரேஷன் ஆகியவற்றின் இணைப்பின் மூலம் சிஎன்ஹெச் என்னும் நிறுவனத்தை ஃபியட் உருவாக்கியது.
# பியாட்

## நடவடிக்கைகள்

### அண்மைய நிகழ்வுகள்

#### செர்ஜியோ மார்ச்சியோன்

ஃபியட் 500]] 2004ஆம் ஆண்டு ஜூன் மாதம் முதன்மைச் செயல் அதிகாரியாகத் தாம் பொறுப்பேற்றது முதல் செர்ஜியோ மார்ச்சியோன் முதலீட்டாளர்களின் நன்மதிப்பைப் பெற்றுள்ளார். 2002ஆம் ஆண்டு துவங்கி நட்டங்கள் தொடர்ந்து குறைந்து வருகின்றன. மேலும், 17 காலாண்டுகளுக்குப் பின்னர், 2005 நிதியாண்டின் நான்காம் காலாண்டில் ஃபியட் நிறுவனம் இலாபம் அடைந்தது மற்றும் 2006 நிதியாண்டின் முதல் 9 மாதங்களில் €196 மில்லியன் இலாபம் ஈட்டியது. திரு மார்ச்சியோன் ஃபியட் நிறுவனத்தின் மேலாளர்களுக்கான செலவீனத்தைக் குறைத்து, சந்தை மற்றும் இலாபத்தினை நோக்கி கவனம் செலுத்துகிறார். அதன் தலைவர் லுகா டி மாண்டெஜெமோலோ (Luca di Montezemolo) அரசியல்வாதிகள் மற்றும் தொழிற்சங்கங்களுடனான நடவடிக்கைகளில் ஈடுபட்டிருக்கையில், மார்ச்சியோன் மகிழுந்துத் தொழிலை மறுகட்டமைத்துள்ளார். கிராண்ட் புன்ட்டோ மாதிரியின் வெற்றியானது ஃபியட்டின் இலாபக் கணக்கு கூடுவதற்கு மிகவும் பிரதானமான காரணம். இருப்பினும், (ஸ்டைலோவைன் வாரிசான) பிரேவாவும், விருதினைப் பெற்ற 500 இரக மகிழுந்துமே இதற்கு அடித்தளமிட்டன. இந்தியாவின் டாட்டா மோட்டார்ஸ் மற்றும் சீனாவின் செர்ரி மோட்டார்ஸ் ஆகியவற்றுடனும் ஃபியட் ஒரு கூட்டுறவு ஒப்பந்தம் இட்டுள்ளது. மார்ச்சியோனின் தலைமையின் கீழ், சில வருடங்களுக்கு முன்னர் வெளியேறிய மெக்சிகோ மற்றும் ஆஸ்திரேலிய சந்தைகளிலும் இது மறுபதிகை செய்துள்ளது. புதிய 500 இரக மகிழுந்துடன் 2010ஆம் ஆண்டு ஃபியட் அமெரிக்கச் சந்தைக்கும் திரும்புவதாக மார்ச்சியோன் அண்மையில் உறுதி செய்துள்ளார்.
# பியாட்

## நடவடிக்கைகள்

### அண்மைய நிகழ்வுகள்

#### கிரிஸ்லர் உடனான கூட்டுறவு

2009ஆம் ஆண்டு ஜனவரி 30ஆம் நாள் ஃபியட் எஸ்.பி.ஏ மற்றும் கிரிஸ்லர் எல்எல்சி ஆகியவை இரண்டும் தாங்கள் உலகளாவிய ஒரு கூட்டை மேற்கொள்ளவிருப்பதாக அறிவித்தன. இந்த ஒப்பந்தத்தின் நிபந்தனைகளின்படி, ஃபியட் கிரிஸ்லர் நிறுவனத்தில் 35 சதம் பங்குகளை எடுத்துக் கொண்டு அதன் வட அமெரிக்க விற்பனையாளர் வலைப்பின்னலுக்கு அணுகலைக் கொள்ளும். இதற்கு பதிலாக, கிரிஸ்லருக்கு சிறியதும், அதிக எரிபொருள் திறனும் கொண்ட ஊர்திகளை அமெரிக்காவில் உற்பத்தி செய்வதற்கும் ஃபியட்டின் உலகளாவிய விற்பனை வலைப்பின்னலுக்கான அணுகலை அடைவதற்கும் ஃபியட் ஆதரவளிக்கும்.  
புதிய பங்கு உரிமையாளர் தமது பங்கினை 55 சதம் வரை உயர்த்திக் கொள்வதற்கான விருப்பத்தேர்வினைக் கொண்டிருப்பார். இந்த இரண்டு நிறுவனங்களிலும் வலியதான ஃபியட், கிரிஸ்லரில் உடனடியாக நிதியை முதலீடு செய்யாது. அதற்கு மாறாக, அமெரிக்காவில் விற்பதற்கான ஒன்று அல்லது அதற்கு மேற்பட்ட ஃபியட் மாதிரிகளை உருவாக்குவதற்காக கிரிஸ்லரின் தொழிற்சாலைக்குக் கருவிகளை அளிப்பதன் செலவினை அது ஏற்றுக்கொள்ளும். மேலும், புதிய, எரிபொருள் திறன்மிக்க சிறிய மகிழுந்துகளை கிர்ஸ்லர் தயாரிப்பதற்குத் தேவையான பொறி இயந்திரம் மற்றும் கடத்துத் தொழில்நுட்பம் ஆகியவற்றையும் ஃபியட் அளிக்கும்.  
இந்த ஒப்பந்தம் 2004ஆம் ஆண்டு தலைமைப் பொறுப்பை ஏற்றதிலிருந்து ஃபியட் நிறுவனத்தை அது சிதைவதிலிருந்து காத்து வந்துள்ள அதன் தலைவரான செர்ஜியோ மார்ச்சியோன் வெகு அண்மையில் கையாண்டுள்ள உத்தியாகும். டொயோட்டோ, வோக்ஸ்வாகன் மற்றும் ரெனால்ட் எஸ்.ஏ மற்றும் நிஸ்ஸான் கூட்டிணைப்பு ஆகிய உலகளாவிய போட்டியாளர்களிடமிருந்து தம்மைக் காத்துக்கொள்ள அவை போராடிவரும் இந்த வேளையில், இந்தக் கூட்டுறவால் இரண்டு நிறுவனங்களுமே, அதி உற்பத்திப் பொருளாதாரத்தின் வலிமை, பயனரை அடைவதற்கான புவிசார் விரை நிலைப்பாடு ஆகியவற்றைக் கொண்டிருக்கும். ஃபியட் அறிவித்தது. முதலில் ஃபியட் 20 சதப் பங்கினை எடுத்துக் கொள்ளும். பின்னர் அரசுக் கடன்கள் தீர்வையான பிறகு, அது பெரும்பான்மையான உரிமையாளராகி விடும்.  
இந்த 20 சதப் பங்கிற்காக கிரிஸ்லருக்கு ஃபியட் ஏதும் அளிக்கத் தேவையில்லை.  
2009ஆம் வருடம் ஜூன் மாதம் ஏழாம் நாள், இண்டியானா மாநில காவல் துறை ஒய்வு நிதி, இண்டியானா ஆசிரியர்கள் ஓய்வு நிதி மற்றும் மாநிலத்தின் மேஜர் மூவ்ஸ் கன்ஸ்ட்ரக்ஷன்ஸ் ஆகியவை கிரிஸ்லர் நிறுவனம் ஃபியட்டுக்கு விற்கப்படுவதைத் தாங்கள் எதிர்ப்பதால் அதைத் தாமதப்படுத்துமாறு அமெரிக்க உச்ச நீதி மன்றத்திற்கு வேண்டுகோள் விடுத்தன. இந்த விற்பனையானது அமெரிக்க திவாலா நிலைச் சட்டத்திற்கு எதிரானது என்றும், காப்புறுதியற்ற பற்றாளர்களுக்கு காப்புறுதி கொண்ட பற்றாளர்களுக்கு மேலாக தீர்வை அளிக்கிறது என்றும் இந்த நிதியமைப்புகள் வாதிட்டன. 2009ஆம் ஆண்டு ஜூன் ஒன்பதாம் தேதி, உச்ச நீதி மன்றம் இடைக்காலத் தடையை நீக்கி, கிரிஸ்லரை ஃபியட் கையகப்படுத்தும் வழியில் இருந்த தடையை நீக்கியது. மேலும் தகவல்களுக்குப் பார்க்க: இண்டியானா மாநில ஓய்வு நிதி அறக்கட்டளை அதற்கெதிராக கிரிஸ்லர் (Indiana State Police Pension Trust v. Chrysler) ஜூன் மாதம் பத்தாம் நாள் புதன் கிழமையன்று, கிரிஸ்லர் க்ரூப் எல்எல்சி என்றும் அழைக்கப்படும் புதிய கிர்ஸ்லர் நிறுவனத்தின் உரிமையாளராக ஃபியட்டினை உச்ச நீதி மன்றம் அறிவித்தது. "புதிய" கிரிஸ்லர் நிறுவனத்தின் முதன்மைச் செயல் அதிகாரியாக செர்ஜியோ மார்ச்சியோன் அறிவிக்கப்பட்டுள்ளார். 2007ஆம் ஆண்டு முதல் கிரிஸ்லருடன் இருந்து வரும் ஜிம் பிரஸ் (Jim Press), மார்ச்சியோன் இத்தாலியில் இருக்கும் வேளையில், இந்த நிறுவனத்தின் தினசரி நடவடிக்கைகளைக் கவனித்து வரும் துணை முதன்மைச் செயலாளராக நியமனம் பெறலாம்.
# பியாட்

## இத்தாலிக்கு வெளியே தொழில் முனைவுகள்

*காண்க: ஃபியட் குழும பாக இணைப்பு தொழிலங்களின் பட்டியல்*  
1950ஆம் ஆண்டுகள் துவங்கி, கிழக்கு ஐரோப்பா, ஸ்பெயின், எகிப்து, எத்தியோப்பியா மற்றும் துருக்கி ஆகிய பல நாடுகளிலும் ஊர்தித் தொழிலை உருவாக்குவதில் ஃபியட் பெரும்பங்கு வகித்து வந்துள்ளது. ரஷ்யாவின் டொல்யாட்டியில் (டோகிலியாட்டி) உள்ள ஆட்டோவாஜ் அரசுத் துறையாக லடா பொருட்களை உற்பத்தி செய்யும் ஃபியட் அடிப்படையிலானது. இதைப் போன்றே ஸ்பெயின் நாட்டின் சியாட் பொருட்களுமாகும். தற்சமயம் லடா ரெனால்ட்டின் வசமும் சியாட் வோக்ஸ்வாகன் வசமும் உள்ளன. பல்கேரியாவில் சிறிய எண்ணிக்கையிலான ஃபியட்டுகளும் கட்டமைக்கப்பட்டன. ஃபியட்டின் வெளிநாட்டு பாக இணைப்புத் தளங்களில் முதன் முதலானது நியூயார்க்கில் 1910ஆம் ஆண்டு துவங்கி 1913ஆம் ஆண்டு வரையில் அமைக்கப்பட்ட பௌகீப்சிஸ் ஆகும். இக்கட்டிடம் தற்போது மாரிஸ் கல்லூரி வளாகத்தின் பகுதியாக உள்ளது.
# பியாட்

## இத்தாலிக்கு வெளியே தொழில் முனைவுகள்

### பிரேசில் நாட்டில் ஃபியட் ஆட்டோமோவெஸ்

ஃபியட் ஆட்டோமோவிஸ் எஸ்.பி.ஏ ஃபியட் எஸ்.பி.ஏவின் துணை நிறுவனம். இது 1976ஆம் ஆண்டு, முதன் முதலில் இத்தாலிய ஃபியட் 127 என்பதன் பிரேசிலியப் பதிப்பான ஃபியட் 147 உருவாக்கத்துடன், பிரேசில் நாட்டில் ஊர்திகளை உருவாக்கத் துவங்கியது. 1986ஆம் ஆண்டு வரை இதுவே நீடித்து வந்தது. பெட்டிம் நகரில் உள்ள ஃபியட் ஆட்டோமோவிஸ் தொழிற்சாலையில் மொத்தமாக 1,269,312 அலகைகளும் அர்ஜன்டைனாவின் கோர்டோபா தொழிற்சாலையில் 232,807 அலகைகளும் உற்பத்தியாயின. கொலம்பியாவின் பொகோட்டோவின் சிசிஏ தொழிற்சாலையிலும் இந்த மகிழுந்து உற்பத்தியானது.  
1979ஆம் ஆண்டு துவங்கிய 147 மகிழுந்தே பெருமளவில் உற்பத்தி செய்யப்பட்ட, பெட்ரோல் என்பதற்குப் பதிலாக ஈத்தனால் எரிபொருளைக் கொண்டு ஓடிய முதல் மகிழுந்து. இதன் செயல் திறன் சற்றே அதிகரித்தது. எரிபொருள் உள்ளீடு 30 சதம் அதிகரிப்பினும், ஈத்தனாலின் விலை காசோலைனின் விலையில் நான்கில் ஒரு பங்கே. மேலும், அந்நேரத்தில் 1979 எரி எண்ணெய் நெருக்கடி என்பதன் விளைவாக, பெட்ரோலின் விலை மிக உயர்ந்திருந்தது. இந்தப் பதிப்பு *சச்சாசின்ஹா* (சிறிய சச்சாசா) எனப் பெயரிடப்பட்டது. காரணம், இப்பெயெர் கொண்ட பிரேசிலிய பானத்தின் மணத்தை இது கொண்டிருந்ததேயாகும்.  
1984ஆம் வருடம் அக்டோபர் மாதம் ஆட்டோமோவிஸ் ஃபியட் யூனோவை 1985ஆம் வருடத்திய மாதிரியாக அறிமுகம் செய்தது. தற்போது, இந்த மகிழுந்து ஃபியட் மில்லி என்னும் பெயரில், சிக்கன ஆரம்ப-கட்ட மாதிரியாக விற்பனையாகி 2004ஆம் வருடத்திய சிறந்த மாதிரி மகிழுந்தாகத் திகழ்கிறது. 1984ஆம் ஆண்டிலிருந்து 2006ஆம் ஆண்டு வரை 2,000,000 ஃபியட் யூனோ ஊர்திகள் பிரேசிலில் உற்பத்தியாகி உள்ளன. உலகளாவிய மகிழுந்தான ஃபியட் பாலியோவின் உற்பத்தி 1996ஆம் வருடம் துவங்கியது.  
எரிபொருள் நெகிழ்வுத் தன்மை உடைய ஊர்தி 2003ஆம் ஆண்டு வெற்றி கரமாக பிரேசிலியச் சந்தையில் அறிமுகமானதும், ஃபியட் ஆட்டோமோவிஸ் தனது முதல் நெகிழ்வு மாதிரி மகிழுந்தை 2004ஆம் வருடம் மார்ச் மாதம் ஃபியட் பாலியோ என்னும் பெயரிலும், அதைத் தொடர்ந்து சியன்னா மற்றும் பாலியோ வீக்எண்ட் என்பனவாகவும் தயாரிக்கலானது. 2008ஆம் வருடம் பிரேசிலில் ஃபியட் 665,514 ஊர்திகளை விற்றது. இதனால், இந்த மகிழுந்து உற்பத்தி நிறுவனம் தொடர்ந்து ஒரே வரிசையில் ஏழு வருடங்களுக்கு சந்தையில் முன்னணியில் இருந்து வரலானது. 2008ஆம் வருடம் விற்பனையான மகிழுந்துகளில் எரிபொருள் நெகிழ்வு ஊர்திகளே ஏறத்தாழ 100 சதமாக இருந்தன. மற்றும் மெல்-வரி பாரவண்டிகளில் இவை 92 சதமாக இருந்தன.  
2006ஆம் ஆண்டு, ஃபியட் சியன்னா டெட்ரா ஃப்யூயல் என்னும் ஒரு நான்கு எரிபொருள் வகைகளைப் பயன்படுத்தக் கூடிய மகிழுந்து ஒன்றினை பிரேசில் ஃபியட்டின் மாக்னெட் மாரெல்லியின் கீழ் ஃபியட் அறிமுகம் செய்தது. இந்த ஊர்தியானது எரிபொருள் நெகிழ்வு கொண்டு 100 சதம் ஈத்தனால் கொண்டும் (ஈ100) அல்லது பிரேசிலினின் வழமையான காசாலைன் கலப்பு விகிதமான ஈ20-ஈ25 கலப்பிலும், தூய காசோலைனிலும் (அருகிலுள்ள நாடுகளில் கிடைப்பினும், இது 1993ஆம் ஆண்டு முதல் பிரேசிலில் கிட்டுவதில்லை) மற்றும் இயற்கை எரிவாயு (சிஎன்ஜி) கொண்டும் ஓடக் கூடியது. காசோலைன்-ஈத்தனால் கலப்பிலிருந்து சிஎன்ஜி வரை எந்த ஒரு எரிபொருள் கலப்பிலும், சாலைக்குத் தேவைப்படும் சக்தி அளவினைப் பொறுத்து, ஓடக் கூடியதாக சியன்னா டெட்ராஃப்யூயல் வடிவமைக்கப்பட்டது.
# பியாட்

## இத்தாலிக்கு வெளியே தொழில் முனைவுகள்

### ஃபியட் அர்ஜண்டைனா

20ஆம் நூற்றாண்டின் துவக்கத்திலிருந்தே அர்ஜண்டைனா நாட்டில் ஃபியட் இருந்து வருகிறது. 1954ஆம் ஆண்டில் இழுவை இயந்திர உற்பத்திக்காக இரண்டு உள்ளூர் நிறுவனங்களுடன் ஃபியட் ஒப்பந்தம் மேற்கொண்டது துவங்கியே, கோர்படோவில் ஃபியட் உற்பத்தித் தொழிற்சாலை இருந்து வந்துள்ளது. 1959ஆம் ஆண்டு, காசெரோஸ் என்னுமிடத்தில் மகிழுந்து உற்பத்தித் தொழிற்சாலை அமைப்பதற்கு அனுமதி வழங்கப்பெற்றது. அர்ஜண்டைனாவில் கட்டமைக்கப்பட்ட முதல் ஃபியட் பயணி மகிழுந்தான ஃபியட் 600 என்பதன் உற்பத்தியை 1960ஆம் ஆண்டு கண்ணுற்றது. 1978ஆம் ஆண்டு வாக்கில் கோர்படோவில் மகிழுந்து உற்பத்தி தொழிற்சாலை நன்கு நிலை கொண்டு ஃபியட் 128 மற்றும், இத்தாலியர்களின் கண்ணோட்டத்தில் பழங்காலத்தியதான, 125 மற்றும் 600ஆர் ஆகியவையும் உற்பத்தியாகத் துவங்கின. கோர்படோவில் 1996ஆம் வருடம் டிசம்பர் 20 அன்று புதிய தொழிற்சாலையின் துவக்கத்துடன் தொடங்கியது.
1977ஆம் ஆண்டு ஏப்ரல் முதலாக சியன்னா மற்றும் பாலியோ ஆகியவற்றின் உற்பத்தி துவங்கியது.  
2000ஆம் வருடங்களின் துவக்கத்தில் அர்ஜண்டைனாவின் பொருளாதாரத் தாழ்நிலையின் காரணமாக உற்பத்தி தாற்காலிகமாக நின்று போனது. இருப்பினும், 2008ஆம் ஆண்டு ஃபியட் மேலும் நிதி அளிக்கவே ஃபியட் சியன்னா சலூன் மகிழுந்தின் உற்பத்தி துவங்கியது.
ஃபியட் ஆட்டோ அர்ஜண்டைனா எஸ்.ஏ.பி என்பதானது ஃபியட் எஸ்.பி.ஏ.விற்குச் சொந்தமான நிறுவனம். இதன் மேம்பாடு முடிவடைந்ததும் பல மாதிரிகள் அறிமுகமாக உள்ளன. இவற்றில் ஃபியட் 500 மற்றும் ரெனால்ட்டின் டாசியா வர்த்தகக் குறியீட்டுக்கு போட்டியாக ஃபியட் அறிமுகப்படுத்தவுள்ள புதிய, விலை மலிவான ஊர்தியும் உள்ளடங்கும்.
# பியாட்

## இத்தாலிக்கு வெளியே தொழில் முனைவுகள்

### ஆட்டோவாஜ் லடா (சோவியத் ஒன்றியம் / ரஷ்யா)

1966ஆம் ஆண்டு, வோல்கா நதிக்கரையில் ஆட்டோவாஜ் என்னும் ஒரு புதிய மகிழுந்துத் தொழிற்சாலையை நிறுவ சோவியத் ஒன்றியம் ஃபியட்டின் உதவியைப் பெற்றது. டோல்யட்டி என்னும் திட்டமிட்டுக் கட்டமைத்த ஒரு நகரம் (இது முன்னாள் இத்தாலியப் பொதுவுடமைக் கட்சியின் செயலாளரான பால்மிரோ டோக்லியாட்டியின் நினைவாகப் பெயரிடப்பட்டதாகும்) தொழிற்சாலையைச் சுற்றிலுமாக அமைந்தது. இத்தொழிற்சாலை ஜெர்மனி மற்றும் ஃபிரான்ஸ் நாடுகளின் வோக்ஸ்வாகன் பீட்டில் மற்றும் சிட்ரோயன் 2சிவி ஆகியவற்றை ஒத்ததாக "மக்களின் மகிழுந்து" என்னும் மாதிரியை உருவாக்கலானது. லடா என்றழைக்கப்பட்ட இப்புதிய சோவியத் மகிழுந்து அதிக இட வசதி கொண்டிருந்தது. இதில் நாற்கதவு அறை மற்றும் ஐந்து கதவு அறை ஆகிய மாறுபட்ட வடிவமைப்புகள் இருந்தன. பர்மிங்ஹாம் நக்ரின் ஹெர்பெர்ட்-பிஎஸ்ஏ அளித்த இயந்திரக் கருவிகளைக் கொண்டு ஃபியட் லடா மகிழுந்தின் அநேக பாகங்களைக் கட்டமைத்தது. சோவியத் ஒன்றியத்தின் மிக மோசமான வண்டியோட்டும் நிலைகள் மற்றும் உச்ச நிலைக் குளிர்காலங்கள் ஆகியவற்றைத் தாங்கும் திறன் கொண்டதாக 124 என்னும் மாதிரியின் வடிவமைப்பு உயர்நிலை அளிக்கப்பட்டது. இதனை மேற்கு ஐரோப்பா, கனடா மற்றும் சில மூன்றாம் உலக நாடுகளும் இறக்குமதி செய்யலாயின. 1980ஆம் ஆண்டுகளின் துவக்கத்தில் தமது மலிவான விலை காரணமாக இந்த மகிழுந்துகள் சிறப்பாகவே விற்பனையாகத் துவங்கின. 1980ஆம் ஆண்டு இந்த மகிழ்ந்து, (சில சந்தைகளில் சூடிய வர்த்தகப் பெயராக) லடா ரிவா என்பதாக உயர் நிலை பெற்றது.  
1977ஆம் ஆண்டு நாற்சக்கர இயக்கி லடா நிவா அறிமுகமானது. இது ஃபியட் அடிப்படையிலான சில உதிரி பாகங்களைப் பயன்படுத்தியது (எ.கா: பொறி இயந்திரம் மற்றும் பற்சக்கரப் பெட்டி). ஆனால் இதன் உடற்கட்டமைப்பும் நாற்சக்கர இயக்கியும் வாஜ் என்பதன் வடிவமைப்பினை ஒற்றியதாகும்.
2008ஆம் ஆண்டு வரை ரிவா மற்றும் நிவா ஆகிய இரண்டுமே உற்பத்தியில் இருந்தன.  
2008ஆம் ஆண்டு ஜூன் மாதம் ஃபியட் மற்றும் செவெர்ஸ்டாலின் சொல்லர்ஸ் ஜேஎஸ்சி ஆகிய இரண்டு நிறுவனங்களும் எண்ணிக்கையில் மிகுந்ததான கூட்டிணைவு ஒப்பந்தங்களை அறிவித்தன. ஃபியட் மகிழுந்துகள் மற்றும் பொறி இயந்திரங்களை ரஷ்யாவில் தயாரித்து விற்கவிருப்பதாக இவை அறிவித்துள்ளன. இவை ஒரு வருடத்திற்கு 90,000 அலகுகள் டீசல் பொறி இயந்திரங்களையும் மற்றும் 50,000 அலகுகள் ஃபியட் லினியா செடான்களையும் தயாரிக்கும். இவற்றின் தயாரிப்பினை 2008ஆம் ஆண்டு துவங்கத் திட்டமிடப்பட்டுள்ளது.
# பியாட்

## இத்தாலிக்கு வெளியே தொழில் முனைவுகள்

### பல்கேரியா

1967-1971 ஆண்டுகளில் பல்கேரியா நாட்டின் லவெக் என்னுமிடத்தில் பிரின் ஃபியட் உருவானது.
# பியாட்

## இத்தாலிக்கு வெளியே தொழில் முனைவுகள்

### டொஃபாஸ், துருக்கி

டோஃபாஸ் ஃபியட்டுக்குச் சொந்தமான ஒரு கூட்டு முனைவாகும் (இதன் பங்குகளில், ஃபியட் க்ரூப் ஆட்டோபைல்ஸ் 37.8%, கேஓசி 37.8% மற்றும் பிற நிறுவனங்கள் 24.3% எனவும் கொண்டுள்ளன). ஃபியட் 124 என்பதன உரிமத்தினைப் பெற்று டோஃபாஸ் முரத் என்பதாக டோஃபாஸ் தயாரித்தது.
ஃபியட் 131 என்னும் பதிப்பினால் மாற்றியமைக்கப்பட்ட இது டோஃபாஸ் சஹின் எனப்படுகிறது. இன்று, ஃபியட் லினியா மகிழுந்துகள் துருக்கியில் ஃபியட்-டோஃபாஸ் கூட்டு முனைவில் உற்பத்தியானவையே. 2007ஆம் ஆண்டின்படி துருக்கிய மகிழுந்துச் சந்தையில் இந்த நிறுவனத்தின் பங்கு 12.1 சதவிகிதமாகும்.
# பியாட்

## இத்தாலிக்கு வெளியே தொழில் முனைவுகள்

### சியாட், ஸ்பெயின்

ஸ்பெயின் நாட்டில் சியாட் - சோசிடாட் எஸ்பினோலா டி ஆட்டோமொவிலெஸ் டி டுரிஸ்மோ (ஸ்பானியா சுற்றுலா மகிழுந்து நிறுவனம்) என்பது ஃபியட்டின் துணை கொண்டு 1950ஆம் ஆண்டு நிறுவப்பட்டது. இது 1981ஆம் ஆண்டு ஃபியட் தனது ஆதரவை விலக்கிக் கொள்ளும்வரையிலும், ஃபியட் மாதிரிகளைத் தனது வர்த்தகப் பெயரின் கீழாகவே உற்பத்தி செய்து வந்தது. 1982ஆம் ஆண்டு, ஜெர்மானிய உற்பத்தியாளரான வோக்ஸ்வாகன் நிறுவனத்துடன் சியாட் ஒரு கூட்டுறவு ஒப்பந்தத்தில் கையெழுத்திட்டது. 1986ஆம் ஆண்டின் இறுதியில், பெரும்பங்கினை வாங்கிய பிறகு, சியாட் வோக்ஸ்வாகன் குழுமத்தின் ஒரு பகுதியானது. இருப்பினும், ஃபியட் அடிப்படையிலான சில மாதிரிகளின் உற்பத்தி தொடர்ந்தே வந்தது. இறுதியான ஃபியட் அடிப்படையிலான சியாட் ஊர்தி மார்பெல்லா 1996ஆம் ஆண்டு வரை இறுதி நிலையை அடையவில்லை.
# பியாட்

## இத்தாலிக்கு வெளியே தொழில் முனைவுகள்

### தென் ஆப்பிரிக்கா

தென் ஆப்பிரிக்காவில், ஃபியட் யூனோவினை நிஸ்ஸான் என்னும் நிறுவனம் உரிமம் பெற்று பாகம் இணைப்புச் செய்து வந்தது. இது குறைவான அளவிலேயே, ஃபியட்டின் வர்த்தக் குறியீட்டைப் பெற்றிருப்பதாக, தனது விற்பனையாளர்கள் மூலம் யூனோ என்னும் பெயரில் விற்று வந்தது.
# பியாட்

## இத்தாலிக்கு வெளியே தொழில் முனைவுகள்

### எத்தியோப்பியா

ஃபியட் 131 ஹாலந்து மகிழுந்து டிஓசிசி எனப்படுகிறது.
# பியாட்

## இத்தாலிக்கு வெளியே தொழில் முனைவுகள்

### ஹெல்வான், எகிப்து

1952ஆம் ஆண்டின் எகிப்தியப் புரட்சியைத் தொடர்ந்து, அதிபர் கமால் அப்தெல் நாசர் ஒரு அரசு சார் ஊர்தி நிறுவனம் அமைக்குமாறு ஈஜிஐடி என்னும் பொது அறிவுசார் முகமைக்கு ஆணையிட்டார்.
நாஸர் 1960ஆம் ஆண்டு எகிப்தில் ஹெல்வான் என்னுமிடத்தில் நிறுவப்பட்டது. இது ஃபியட் அடிப்படையிலான சில மாதிரிகளைத் தயாரிக்கத் துவங்கிப் பின்னர் டோஃபாஸ் அனுமதியின் கீழ் டோஃபாஸ் சஹின் மகிழுந்துகளைத் தயாரிக்கலானது. ஃபியட் 128 என்பதன் இறுதி மாதிரி 2008ஆம் வருடம் அமைக்கப்பட்டது. எகிப்தில் சஹின் மகிழுந்து இன்னமும் உற்பத்தியில் உள்ளது.
# பியாட்

## இத்தாலிக்கு வெளியே தொழில் முனைவுகள்

### பிரீமியர் ஆட்டோமொபைல்ஸ், இந்தியா

பிரிமியர் ஆட்டோமொபைல்ஸ் லிமிடட், 1944ஆம் வருடம் நிறுவப்பட்ட, மும்பையில் மூல தளம் கொண்டுள்ள ஒரு ஊர்தித் தயாரிப்பு நிறுவனமாகும். 1951ஆம் வருடம், இந்தியச் சந்தைக்காக, ஃபியட் 500 என்பதன் பதிப்புக்களை இந்த நிறுவனம் உற்பத்தி செய்யத் துவங்கியது.
இதைத் தொடர்ந்து 1954ஆம் வருடம் ஃபியட் 1100 அறிமுகமானது. 1973ஆம் ஆண்டு, முதன் முறையாக பிரிமியர் என்னும் பெயர் இதன் ஊர்திகளுக்குப் பயன்படுத்தப்படலானது. ஃபியட் 1100 என்பதன் அடிப்படையிலான பிரிமியர் பிரசிடெண்ட் பிரிமியர் பத்மினியானது. 1984ஆம் வருடம் ஃபியட் 124 அடிப்படையிலான பிரிமியர் 118என்ஈ மற்றும் 138டி மாதிரிகள் துவக்கப்பட்டன.  
**ஃபியட் இந்தியா ஆட்டோமொபைல்ஸ் பிரைவேட் லிமிடட் (எஃப்ஐஏபிஎல்)** ஃபியட் மற்றும் டாட்டா மோட்டார்ஸ் ஆகிய நிறுவனங்களின் ஒரு கூட்டுத் தொழில் முனைவாகும்.
இது 1997ஆம் வருடம் நிறுவப்பட்டது. ஃபியட் நிறுவனம் இந்தியாவில் பாலியோ ஸ்டைல் மற்றும் பாலியோ ஸ்டைல் மல்டிஜெட் ஆகியவற்றைக் கட்டமைக்கிறது. தனது ஃபியட் 500 ஊர்தியை இத்தாலியிலிருந்து இந்தியாவில் இறக்குமதி செய்து கொள்கிறது. சர்வதேச அளவில் புகழ் பெற்ற லீனியா, கிரான்டே புன்ட்டோ மற்றும் பிரேவோ போன்ற தனது பல தயாரிப்புகளையும் இந்தியச் சந்தைக்காக ஃபியட் திட்டமிட்டுள்ளது. இவற்றில் லீனியா 2009ஆம் வருடம் ஜனவரி மாதமும், பண்டோ 2009ஆம் வருடம் ஜூன் மாதமும் வெளியாயின. இந்த இரண்டு மகிழுந்துகளுமே பத்திரிகைத் துறை மற்றும் பொதுமக்களிடம் சிறப்பான வரவேற்பைப் பெற்றன. 2009ஆம் ஆண்டின் இடையில் பிரேவோ அறிமுகமாகும். மஹாராஷ்டிராவில் புனே அருகில் இராஞ்சாகாவுன் அருகில் அமைந்துள்ள ஃபியட் தொழிற்சாலை டாட்டா இண்டிகாவையும் உற்பத்தி செய்கிறது.
# பியாட்

## இத்தாலிக்கு வெளியே தொழில் முனைவுகள்

### இலங்கை

1964-65ஆம் ஆண்டுகளில் இலங்கை போக்குவரத்துக் கழகம், ஃபியட்டுடன் கூட்டுறவு கொண்டு இலங்கையில் பேருந்து உற்பத்தியினைத் துவக்கத் திட்டமிட்டது. எனினும், 1965ஆம் வருடம் அரசு மாறியதன் பிறகு, பிரித்தானிய லேலேண்ட் உடனான ஒரு ஒப்பந்தத்தையே சிடிபி (CTB) தேர்ந்தெடுத்தது  
1973ஆம் ஆண்டு தொழில் முனைவர் உபாலி விஜெவர்த்தனாவின் (Upali Wijewardena) உபாலி மோட்டார் கம்பெனி, 'உபாலி ஃபியட்' என அழைக்கப்படும் மகிழுந்துகளை பாகம் இணைப்புச் செய்து தயாரிக்கலானது. இருப்பினும், 1978ஆம் வருடம் திறந்த சந்தை அறிமுகமாகவே, இதன் உற்பத்தி நின்று விட்டது.
# பியாட்

## இத்தாலிக்கு வெளியே தொழில் முனைவுகள்

### வட கொரியா

வட கொரியாவின் ஊர்தி உற்பத்தியாளரும் விற்பனையாளருமான பையோங்குவா மோட்டார்ஸ், 2002ஆம் ஆண்டு துவங்கி, ஃபியட் சியன்னாவின் அடிப்படையில் ஹவிபாரம் (Hwiparam) என்பதனையும், ஃபியட் டொப்லோவின் அடிப்படையில் பெப்போகுக்கி என்பதையும், உரிமம் பெற்று ஃபியட் மாதிரிகளின் பாக இணைப்புகளை அமைத்து உற்பத்தி செய்து வருகிறது.